**KLAIPĖDOS MIESTO SAVIVALDYBĖS TARYBA**

## **SPRENDIMAS**

**DĖL 2013 METŲ MOKESTINIO LAIKOTARPIO NEAPMOKESTINAMOJO ŽEMĖS SKLYPO DYDŽIO NUSTATYMO**

  Nr.

Klaipėda

Vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 straipsnio 2 dalies 18 punktu ir 4 dalimi, Lietuvos Respublikos žemės mokesčio įstatymo (Žin., 1992, Nr. 21-612; 2011, Nr. 163-7743) 8 straipsnio 2 dalies 3 punktu ir 4 dalimi, Klaipėdos miesto savivaldybės taryba nusprendžia:

1. Nustatyti 2013 metų mokestiniam laikotarpiui 7 arų neapmokestinamąjį žemės sklypo, priklausančio nuosavybės teise, dydį fiziniams asmenims, kurių šeimose mokestinio laikotarpio pradžioje nėra darbingų asmenų ir kuriems nustatytas 0–40 procentų darbingumo lygis arba kurie yra sukakę senatvės pensijos amžių ar yra nepilnamečiai, kai žemės naudojimo paskirtis ir naudojimo būdas – gyvenamosios teritorijos ar mėgėjų sodų žemės sklypai.

2. Skelbti apie šį sprendimą vietinėje spaudoje ir visą sprendimo tekstą – Klaipėdos miesto savivaldybės interneto tinklalapyje.

|  |  |
| --- | --- |
| Savivaldybės meras |  |

|  |  |
| --- | --- |
| Teikėja – Savivaldybės administracijos direktorė  | Judita Simonavičiūtė |

Audena Ričkuvienė, tel. 39 60 22

2013-06-04